OzLabs/hebrew-wiki-articles huggingface dataset:
יושב ראש מועצת הפדרציה של רוסיה

יושב ראש מועצת הפדרציה (ברוסית: Председатель Совета Федерации России) הוא ראש הבית העליון של הרשות המחוקקת ברוסיה, מועצת הפדרציה, ותפקידו לנהל את ענייני מועצת הפדרציה, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושבת ראש המועצה המכהנת היא ולנטינה מטוויינקו.

יושב/ת ראש המועצה ניצב/ת שלישי/ת בסדר הירושה של הנשיא לאחר ראש הממשלה וסגנו הראשון.

רשמית, אין ליושב ראש מגבלה על משך הכהונה, כל יושב ראש מכהן בהתאם למשך כהונתו כסנאטור.

==סמכויות==
יושב ראש מועצת הפדרציה:
* אחראי לכינוס ישיבה של חברי המועצה;
* מתווה את נושא הישיבה;
* מנהל את ישיבות המליאה;
* חותם על צווי המועצה;
* משביע את שופטי בית המשפט החוקתי ואת התובע הכללי;
* מנהל את מדיניות המועצה;
* מאציל סמכויות נדרשות לסגניו
* מתאם את פעילות ועדות המועצה;
* שולח לדיון בפני הוועדות חוקים של הדומה הממלכתית של הפדרציה הרוסית, צווים;
* מפרסם חוקים שאושרו על ידי המועצה;
* שולח לדיון תיקונים לחוקה והצעות חוק של הרשויות המקומיות;
* מעביר לידי נשיא רוסיה חוקים לחתימה;
* בעת הצורך מעביר לידי הדומה הממלכתית סירובים של המועצה לחתום ולקבל חוקים שכבר אושרו בדומה;

==הליך בחירת יושב ראש והדחתו==
יושב ראש מועצת הפדרציה נבחר על ידי חברי המועצה ועליו להיות מקרב חברי מועצת הפדרציה. הליך הבחירה מתבצע בהצבעה חשאית. יושב ראש המועצה נבחר לאחר שקיבל יותר ממחצית מקולות חברי המועצה. אם הוגשו 3 מועמדים ואף אחד מהם לא השיג את הרוב הדרוש, נערך סיבוב שני בין 2 המועמדים שצברו את מירב הקולות. יושב ראש המועצה מודח מתפקידו לאחר שמרבית חברי המועצה הצביעו בעד החלטה שכזו. החלטה בדבר הדחת היושב ראש יכולה להתקבל על ידי היושב ראש עצמו או קבוצת חברי מועצה שמספרם לא פחות מחמישית מכלל חברי המועצה.

==יושבי ראש==
{| class="wikitable" border="1"
!מחוז מייצג
!תמונה
!שם
!מפלגה
!תקופת כהונה
|-
| align="center" מחוז קלינינגרד
| align=center | ולדימיר שומייקו || המפלגה הקומוניסטית || 13 בינואר 1994 – 23 בינואר 1996
|-
| align="center" מחוז אוריול
| align=center | יגור סטרוייב || המפלגה הקומוניסטית || 23 בינואר 1996 – 5 בדצמבר 2001
|-
| align="center" סנקט פטרבורג
| align=center | סרגיי מירונוב || רוסיה הוגנת ||5 בדצמבר 2001 – 18 במאי 2011
|-
| align="center" מארי אל
| align=center | אלכסנדר טרושין || רוסיה המאוחדת || 18 במאי —21 בספטמבר 2011
|-
| align="center"סנקט פטרבורג
| align=center | ולנטינה מטוויינקו ||רוסיה המאוחדת || 21 בספטמבר 2011 - מכהנת
|}

==ראו גם==
*יושב ראש הדומה הממלכתית
*ממלא מקום נשיא רוסיה
*ראש הסנאט הרוסי

==קישורים חיצוניים==
* 

==הערות שוליים==

*
גומייסה

גוֹמֵייסָה (מערבית الغميصاء - "אל-גמיסה" טרוטת העיניים), נקרא גם β בכלב קטן, הוא הכוכב השני בבהירותו בקבוצת הכוכבים כלב קטן עם בהירות מדרגה 2.89. במקור השם ניתן לפרוקיון, שייצג בחורה הבוכה על כך שנעזבה על ידי שתי אחיותיה, סיריוס וקאנופוס. כאשר התקבע השם פרוקיון, עבר השם גומייסה לכוכב הסמוך. כ-3 מעלות מדרום לגומייסה נמצא כוכב לויטן, אחד הכוכבים הקרובים ביותר למערכת השמש, אך למרות שהם נראים קרובים, גומייסה נמצא למעשה במרחק גדול בהרבה - כ-162 שנות אור ממערכת השמש, כלומר המרחק בינו ובין כוכב לויטן הוא כ-150 שנות אור.

==תכונות==
גומייסה הוא כוכב הסדרה הראשית כחול מסוג ספקטרלי B8 Ve, עם מסה של כ-3.5 מסות שמש ורדיוס של כ-2.8 רדיוסי שמש בקטבים ולמעלה מ-4 רדיוסי שמש בקו המשווה, זאת בשל מהירות סיבוב גבוהה מאוד שעומדת על לפחות 270 קילומטר בשנייה, קרוב לגבול שמעליו הכוכב מתפרק. בשל השוני ברדיוס גם טמפרטורת פני הכוכב אינה אחידה והיא גבוהה יותר בקטבים ומגיעה שם ל-13,700 קלווין לעומת כ-8,000 קלווין סביב קו המשווה. עוצמת ההארה של הכוכב היא בערך פי 150 מעוצמת ההארה של השמש באור נראה ובערך פי 185 בצירוף הקרינה העל-סגולה. בשל מהירות הסיבוב הגבוהה הכוכב מעיף חומר מפניו ויוצר דיסקת אבק המקיפה אותו ומגיעה למרחק של פי 35 מרדיוס הכוכב (כ-140 רדיוסי שמש). הקרינה העל-סגולה הנפלטת מהכוכב מייננת את החומר בדיסקה וגורמת לספקטרום פליטה של מימן, ובשל כך התוספת e לסוג הספקטרלי. בעבר דווח שבהירותו של גומייסה משתנה והוא סווג כמשתנה γ בקסיופאה, אך מדידות עדכניות יותר לא זיהו שינויים בבהירותו. לעומת זה זוהו פעימות לא רדיאליות שגורמות לשינויים מזעריים של כאלפית דרגת בהירות בתדירות של 7-8 שעות, תופעה שמוכרת בכוכבים נוספים מסוג זה. בשנת 2017 דווח על שינויים מחזוריים קטנים במהירות הרדיאלית של הכוכב שמצביעים על אפשרות לקיומו של בן זוג עמום עם מסה נמוכה של פחות מחצי מסת שמש, שמקיף את גומייסה בזמן מחזור של כ-170 ימים, אך לא נמצאו עדויות ישירות לקיומו של בן זוג כזה. ייתכן שבן הזוג הוא ננס לבן עמום מכדי להראות וייתכן שמדובר בכוכב שהיה בעבר המסיבי מבין השניים וכאשר עזב את הסדרה הראשית, התנפח והפך לענק אדום, איבד את רוב מסתו לטובת בן זוגו. עם זאת, ייתכן שהשינויים שנמדדו נובעים משינויים בכוכב עצמו ולמעשה אין לו כלל בן זוג.

==קישורים חיצוניים==
* [http://stars.astro.illinois.edu/sow/gomeisa.html גומייסה] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קטגוריה:קבוצת הכוכבים כלב קטן
GTI

GTI (בראשי תיבות: Gran Turismo I niezione) הוא סימן מסחר פרסומי למכוניות מיצור סדרתי בעלות מאפייני ביצועים ועיצוב חיצוני ספורטיביים. בדרך כלל הוצמד הסימון למכוניות מדגמי מיני וסופר מיני בעיצוב 3 או 5 דלתות (הצ'בק). המכונית הראשונה שהסימול נקשר בשמה היא מזראטי 3500 GTI משנת 1962 אשר ניצחה במירוץ שנקרא Gran Turismo.

את עיקר פרסומו קיבל הסימון עם השקת הפולקסוואגן גולף GTI בשנת 1976 אשר סימן את תחילתה של סדרת השקות של כלי רכב קטנים יחסית ובעלי ביצועים עודפים של יצרני רכב רבים.
רכב זה היה בעל מערכת קירור מתקדמת, מנוע אחורי בעל מערכת הזרקת דלק.

ב-1984 הציגה פיג'ו גרסת GTI לפיג'ו 205.

== ראו גם ==
* פולקסווגן גולף
* גרנד טורס

קטגוריה:מכוניות ספורט
דב שגב-שטיינברג

דב שגב-שטיינברג (נולד ב-9 בדצמבר 1956) הוא דיפלומט ישראלי בדימוס. לאורך 40 שנות שירות במשרד החוץ כיהן בין היתר כסגן שגריר בסין, כקונסול כללי במומבאי, כראש הנציגות הישראלית בקטר, וכשגריר ישראל בדרום אפריקה, בפינלנד ובמיאנמר.

==ביוגרפיה==
דב שגב-שטיינברג נולד בתל אביב להורים ניצולי שואה. אביו עלה מפולין ב-1948 במסגרת גח"ל, ואימו עלתה מהונגריה ב-1949. הוא גדל ברמת גן, סיים את לימודיו התיכוניים במגמה המזרחנית בתיכון בליך, ושירת באגף המודיעין בצה"ל ביחידת חצב. לאחר שחרורו משירות סדיר וקבע, החל ב-1980 לימודי ספרות ערבית והיסטוריה של המזרח התיכון בעת החדשה באוניברסיטת תל אביב.

במהלך תקופת לימודיו באוניברסיטה יצא מספר פעמים, מטעם מחלקת הנוער והחלוץ של הסוכנות היהודית, להדריך נוער יהודי במחנות קיץ בארצות הברית ובגרמניה.

שגב-שטיינברג הצטרף למשרד החוץ ב-1983, וסיים קורס צוערים ב-1985. את דרכו במשרד החל כחוקר במרכז למחקר מדיני, וב-1990 יצא לשליחותו הראשונה כקונסול ישראל לדרום מערב ארצות הברית ביוסטון, טקסס.

ב-1993 עבר לקהיר, שם היה יועץ כלכלי בשגרירות ישראל במצרים עד 1995. בשובו לישראל מונה לסגן מנהל מחלקת אוטונומיה פלסטינית במשרד החוץ. במסגרת תפקיד זה השתתף כנציג משרד החוץ בדיוני המדינות התורמות לרשות הפלסטינית עם הקמתה, שהתקיימו בעזה.

ב-1996 יצא לשירות בן שנתיים בבייג'ינג כסגן שגרירת ישראל בסין, אורה נמיר. ב-1999 מונה קונסול כללי במומבאי, הודו, שם שירת לאורך 4 שנים כנציג ישראל למערב ודרום הודו. בינואר 2001 השתתף בארגון פעולות הסיוע של ישראל לנפגעי רעידת האדמה בגוג'ארט. בשנת שירותו האחרונה במומבאי היה "זקן הסגל הקונסולרי" בעיר.

ב-2003 מונה לעמוד בראש הנציגות המסחרית של ישראל בקטר. בשובו לישראל ב-2005 מונה כמנהל מחלקת מצרים במשרד החוץ.
דב שגב שטיינברג בפגישת שר החוץ האסטוני סוון מיקסר עם ראש ממשלת ישראל בנימין נתניהו, 2017
ב-2008 מונה שגב-שטיינברג לשגריר ישראל בדרום אפריקה ושגריר לא-תושב בלסוטו,סוואזילנד, זימבבואה, בוטסואנה ונמיביה<ref></ref>. בתפקיד זה כיהן עד 2013.

בשנים 2016–2020 כיהן כשגריר ישראל בפינלנד ושגריר לא-תושב באסטוניה.שגב בתפקיד השגריר בהלסינקי על חוף מפרץ פינלנד עם [[אפרים לפיד - 2018]]

ב-2021 מונה לשגריר ישראל במיאנמר והוא נשלח לכהן בתפקיד במרץ 2022. עקב ההפיכה הצבאית במיאנמר (2021) ואי-הכרת ממשלת ישראל בשלטון הצבאי שם, היה מנוע מהגשת כתב האמנה לראש המדינה ועל-כן תוארו הרשמי היה "ראש נציגות" (Chargé d'affaires)<ref></ref>. 

בינואר 2024 סיים 40 שנות שירות דיפלומטי ופרש לגמלאות.

== קישורים חיצוניים ==

* [http://embassies.gov.il/helsinki-he/Pages/ambassador.aspx דב שגב-שטיינברג], באתר שגרירות ישראל בפינלנד
* 

== הערות שוליים ==

קטגוריה:שגרירי ישראל בדרום אפריקה
קטגוריה:שגרירי ישראל בפינלנד
קטגוריה:עובדי משרד החוץ
קטגוריה:בוגרי תיכון בליך
קטגוריה:בוגרי אוניברסיטת תל אביב
קטגוריה:דיפלומטים ישראלים
קטגוריה:שגרירים באסטוניה
קטגוריה:שגרירי ישראל באסוואטיני
קטגוריה:לסוטו: יחסי חוץ
קטגוריה:שגרירי ישראל במיאנמר
קטגוריה:ישראלים שנולדו ב-1956
טומי סמית' (כדורגלן, יליד 1990)

תומאס ג'פרסון סמית (באנגלית: Thomas Jefferson Smith; נולד ב-31 במרץ 1990) הוא כדורגלן ניו זילנדי המשחק במילטון קינס דונס בעמדת הבלם והמגן שמאלי.

==קריירת מועדונים==
סמית' התחיל את הקריירה שלו בקבוצת הילדים של קרו אלכסנדרה, ממנה עבר לנורת' שורה יונייטד ולבסוף הצטרף לאקדמיה של איפסוויץ' טאון. בשנת חתם לשלוש שנים בקבוצה הבוגרת.

בפברואר , סמית' הושאל לסטוונאג' לחודש ולאחר מכן הוארכה תקופת השאלתו עד לסיום העונה.

בתחילת עונת סמית' חזר לאיפסוויץ' וערך את הופעת הבכורה שלו בקבוצה בהפסד 1–2 לפרסטון נורת' אנד. במהלך העונה סמית' שבר את קרסולו, פציעה שהשביתה אותו מרוב שלבי העונה.

ב-7 בינואר 2010 הושאל לברנטפורד לחודשיים. בתקופתו בברנטפורד שיחק שמונה משחקים וב-15 במרץ של אותה שנה חזר לאיפסוויץ'.

בעונת סמית' הבקיע את שער הבכורה שלו באיפסוויץ' בניצחון החוץ 1–3 נגד מידלסברו. במאי חתם לשנתיים נוספות במועדון.

ב-17 במרץ 2011 הושאל לקולצ'סטר יונייטד עד לסיום העונה.

ב-22 בינואר 2018 חתם בקולורדו ראפידס מה-MLS.

ב-21 בפברואר 2020, סמית' חזר לאנגליה וחתם בסנדרלנד.

ב-25 באוגוסט 2020, סמית' חתם בקולצ'סטר יונייטד מהפוטבול ליג השנייה.

ב-6 בפברואר 2024 עזב את אנגליה וחתם במקארתור מליגת העל האוסטרלית. ביולי חתם באוקלנד.

==קריירה בינלאומית==
סמית' יליד הממלכה המאוחדת, עבר בילדותו לניו זילנד ובכך הוא מחזיק באזרחות כפולה. בצעירותו, סמית' שיחק עבור הנבחרות הצעירות של אנגליה.

בדצמבר הצהיר כי הוא מעוניין לשחק עבור נבחרת ניו זילנד. ב-3 במרץ 2010 ערך את הופעת הבכורה שלו בהפסד 0–2 ל. סמית' זומן לסגל הנבחרת לקראת מונדיאל 2010

ב-23 במאי 2012 ענד לראשונה את סרט הקפטן ובכך הפך לקפטן הצעיר בתולדות הנבחרת. ב-2 ביוני 2012 הבקיע את שער הבכורה שלו בנבחרת בניצחון 0–1 נגד .

==קישורים חיצוניים==

קטגוריה:כדורגלנים ניו זילנדים
קטגוריה:כדורגלנים אנגלים
קטגוריה:בלמי כדורגל ניו זילנדים
קטגוריה:בלמי כדורגל אנגלים
קטגוריה:מגני כדורגל ניו זילנדים
קטגוריה:מגני כדורגל אנגלים
קטגוריה:כדורגלני איפסוויץ' טאון
קטגוריה:כדורגלני ברנטפורד
קטגוריה:כדורגלני קולצ'סטר יונייטד
קטגוריה:כדורגלני קולורדו ראפידס
קטגוריה:כדורגלני סנדרלנד
קטגוריה:כדורגלני מילטון קינס דונס
קטגוריה:כדורגלני נבחרת ניו זילנד
קטגוריה:כדורגלני מונדיאל 2010
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2017
קטגוריה:כדורגלני גביע אוקיאניה לאומות 2024
קטגוריה:ספורטאים זרים בארצות הברית
קטגוריה:ספורטאים זרים באוסטרליה
קטגוריה:ניו זילנדים שנולדו ב-1990
קטגוריה:אנגלים שנולדו ב-1990
צלו הארוך של משק החי

צלו הארוך של משק החי: סוגיות סביבתיות ואפשרויות הוא דו"ח של ארגון המזון והחקלאות של האו"ם, שפורסם ב-29 בנובמבר 2006, ומטרתו "לאמוד את ההשלכות המלאות של תעשיית משק החי על הסביבה, יחד עם גישות ומדיניות להתמודדות".

== עיקרי הדו"ח ==
הדו"ח התבסס על הנתונים המלאים והעדכניים ביותר בזמן כתיבתו, והתחשב הן בהשלכות ישירות והן בהשלכות עקיפות כמו גידול התבואה הנדרשת להאכלת משק החי. לפי הדו"ח, תעשיית משק החי היא מבין שתיים או שלוש התעשיות המזהמות ביותר, בקנה מידה מקומי וגלובלי.

כותבי הדו"ח מדגישים את חשיבות הממצאים, וסבורים כי קביעת מדיניות בנושאים של זיהום קרקע, שינוי אקלים, זיהום אוויר, מחסור במים וזיהום מים, והידרדרות של מגוון ביולוגי, צריכה לכלול התייחסות למסקנותיו.

ד"ר הנינג שטיינפלד, מכותבי הדו"ח ובכיר בארגון המזון והחקלאות של האו"ם, טען שתעשיית הבשר היא "אחת המזהמות הגדולות ביותר" וכן שיש "לנקוט בפעולה מיידית על מנת לתקן את המצב".

בעזרת ניתוח מחזור חיים (Life Cycle Analysis) הדו"ח מעריך שמשק החי אחראי ל-18% מפליטת גזי החממה. גזי החממה נפלטים מייצור המזון לבעלי החיים (למשל ייצור דשן כימי, כריתת יערות לצורך גידול המזון ולשטחי מרעה וגידול ושינוע המזון) תוצרי לוואי של בעלי החיים עצמם (פליטת מתאן מתהליכי עיכול, חמצן דו-חנקני מזבל) וכן כתוצאה משינוע המוצרים מן החי. בעזרת ניתוח זה מעריכים כותבי הדו"ח כי תעשיית משק החי אחראית על כ-9% מפליטת הפחמן הדו-חמצני שמקורו באדם, ל-37% מפליטת המתאן ול-65% מפליטת החמצן הדו-חנקני.

== ראו גם ==
* צמחונות אקולוגית
* סביבתנות

== קישורים חיצוניים ==
* [http://www.fao.org/docrep/010/a0701e/a0701e00.htm הדו"ח המלא (אנגלית)], באתר הFAO
* 
* 

2017 12
קטגוריה:האומות המאוחדות
רנייה הראשון

רנייה הראשון ממונקו (צרפתית: Rainier I of Monaco ;1267–1314) היה בן משפחת גרימלדי אשר כיהן כריבון והשליט הראשון באזור הידוע כיום כנסיכות מונקו. רנייה הראשון החזיק גם בתואר הלורד של העיר קאן סור מר, ובשנת 1309 יסד בה מבצר, המוכר כיום כטירת גרימלדי. בנוסף לאלה החזיק גם בתואר הברון של סן דימטריו מממלכת נאפולי.

==חייו==
רנייה הראשון נולד בג'נובה והיה הבכור מבן שלושת ילדיו של לנפרנקו גרימלדי (Lanfranco Grimaldi) שהיה כומר צרפתי בפרובאנס, מאשתו אורליה דל קארטו (Aurelia del Carretto), ואשר לאחר פטירתו נישאה לאחיינו פרנסואה גרימלדי. 

בשנת 1297 לאחר שהפסידו בקרבות שליטה בין משפחות בג'נובה וגורשו ממנה, הצטרף רנייה לאביו החורג (שהיה גם בן דודו) וקבוצת גברים בני משפחתם לכיבוש הטירה הנפוליטנית שעל צוק מונקו, המוכרת בימינו כארמון הנסיכות של מונקו. האירוע ההיסטורי מונצח כיום בשלט האצולה של הנסיכות בדמותם של שני נזירים חמושים בחרבות, לזכרו של פרנסואה שהתחפש לנזיר ופתח את שערי הטירה לכובשים.
הנפוליטנים המובסים לא השלימו עם הכיבוש הגרימלדי ובשנת 1298 הטילו מצור על הטירה בניסיון להחזירה לשליטתם. בני גרמלדי הצליחו להחזיק מעמד במשך 3 שנים עד שנכנעו בשנת 1301 והטירה הוחזרה לשליטת ממלכת נאפולי.

רנייה נאלץ לעזוב את הטירה לאחר שקיבל פיצוי כספי, ועבר לשרת בצבאו של פיליפ הרביעי, מלך צרפת. בשנת 1304 מונה לאדמירל של צרפת לאחר שהשיג ניצחון בראש צי משולב, צרפתי - הולנדי, מול הצי הפלמי בקרב זייריקסה (Zierikzee). בנוסף לדרגה הוענקה לו גם פנסיה שנתית ותוארי אצולה.

==משפחתו==
רנייה הראשון נישא פעמיים. מנישואין הראשונים לסלווטיקה דל קרטו (Salvatica del Carretto) בת משפחתה של אימו וביתו של המרקיז מליגורה, נולדו להם ארבעה ילדים. בנם הבכור שארל הראשון, מונה ליורשו, והחזיק בתואר הלורד של מונקו. שארל הראשון נחשב כמייסד שושלת גרימלדי השולטת בנסיכות עד ימינו.

==קישורים חיצוניים==

קטגוריה:מונקו: היסטוריה
קטגוריה:בית גרימלדי
קטגוריה:ילידי 1267

קטגוריה:נפטרים ב-1314
מפולת הבוץ בקייב

אנדרטה שהוקמה לזכר האסון
אסון מפולת הבוץ בקייב, הידוע גם כטרגדיית קורניבקה, התרחש ב-13 במרץ 1961, כאשר גל בוץ שפרץ דרך סכר שהתמוטט קבר תחתיו רחובות באזור מגורים בקייב בירת אוקראינה (אז חלק מברית המועצות). באסון נספו עד 1,500 איש.

מפולת הבוץ נבעה ממאגר של עיסת פסולת מאדמת חמרה, שהיה שייך למפעל לבנים ליד באבי יאר שבקייב. הסכר שסכר את המאגר התמוטט עקב גשם. עיסת בוץ בנפח של לפחות 600 אלף מטר מעוקב גלשה במדרון תלול של גבעה, פרצה לרובע קורניבקה ופגעה ברחובות מגורים, מספר בתי חרושת, אזור חניה של חשמליות ובית קברות וכן בכלי רכב שניצבו בדרכה. שכבת הבוץ שהותירה המפולת הגיעה לעומק של עד ארבעה מטר.

פעולות ההצלה באזור האסון נמשכו ימים אחדים בהשתתפות חיילי הנדסה מהמחוז הצבאי של קייב. באופן רשמי נהרגו באסון 146 אנשים. מחקר שנעשה באוקראינה ב-2012 מעריך שמספרם האמיתי עמד על 1,500.

השלטונות לא פרסמו הודעה רשמית על האסון ולא הותרו אירועי זיכרון לנפגעים. 

חקירה נפתחה עקב המפולת. בעקבותיה הועמדו לדין פלילי באשמת רשלנות והורשעו מספר מהנדסים שהיו אחראים לתכנון הסכר שקרס ולתחזוקתו.

==קישורים חיצוניים==
* [http://lifeglobe.net/blogs/details?id=185 תמונות של אזור האסון]
* אדוארד דוקס, קייב, [https://www.ynet.co.il/judaism/article/H11oEAomO 60 שנה ל"קללת באבי יאר": צונאמי של בוץ קבר הכול], באתר ynet, 14 במרץ 2021

קייב
קטגוריה:קייב: היסטוריה
קטגוריה:1961 בברית המועצות
קטגוריה:אסונות ב-1961
קטגוריה:אסונות בברית המועצות
קטגוריה:אסונות באוקראינה
מעבר אלק (קנדה)

מעבר אלק (באנגלית: Elk Pass; בתרגום מילולי: מעבר אייל קנדי) הוא מעבר הרים גבוה בהרי הרוקי הקנדיים, שגובהו 1,905 מטרים מעל פני הים. המעבר חוצה את קו פרשת המים של אמריקה, בגבול בין פרובינציית אלברטה ופרובינציית קולומביה הבריטית שבקנדה. המעבר נמצא בין הר פוקס להר טיירוויט.

המעבר מקשר בין עמק אלק שבקולומביה הבריטית, לבין עמק קאנאנאסקיס שבאלברטה. 

המעבר יוצא דופן ברוחבו - 4 קילומטרים, ובחלקו הוא מתחלק למעשה לשני מעברים מקבילים - אשר כונו על ידי אנשי סקר הגבולות הבין-פרובינציאלי שנערך בשנת 1916 בשמות "המעבר המערבי" (West Passage) ו"המעבר המזרחי" (East Passage), אשר לימים הופיעו במפות כ-"מעבר אלק המערבי" (West Elk Pass) ו"מעבר אלק המזרחי" (East Elk Pass). שמו של המעבר ניתן לו רשמית ב-14 בספטמבר 1966.

את מעבר ההרים לא חוצים כבישים. המעבר מגיע על שטח הפארק הפרובינציאלי פיטר לוהיד באלברטה, ואל שטח הפארק הפרובינציאלי אגמי אלק בקולומביה הבריטית. 

השביל הטרנס קנדי היה אמור לעבור במעבר אלק, אולם בשל מחלוקות בדבר מעבר השביל בשטחי מכרות במעבר אלק העליון הועבר השביל למקום אחר. כמו כן הוצע על ידי תושבי העיירה אלקפורד שבקולומביה הבריטית, כי הכביש המהיר 43 של קולומביה יוארך ויתחבר לכביש באלברטה, לכיוון קלגרי, ואולם משיקולים של איכות הסביבה פרויקט זה לא יצא אל הפועל.

== קישורים חיצוניים ==
* [https://apps.gov.bc.ca/pub/bcgnws/names/9464.html מעבר אלק], באתר ממשלת קולומביה הבריטית
* [https://web.archive.org/web/20160309074455/http://www.peakfinder.com/passes.asp?passname=elk+pass מעבר אלק], באתר Peakfinder
* [http://www.trailpeak.com/trail-West-Elk-Pass-near-Kananaskis-AB-1314 תיאור שביל מעבר אלק], באתר Trailpeak
* [https://www.ehcanadatravel.com/alberta/canmore/kananaskis-parks/3141-elk-pass-trail-ab.html תיאור שביל מעבר אלק]
* [https://www.travelalberta.com/ca/listings/elk-pass-6142/ מידע על מעבר אלק], באתר Travelalberta ("טייל באלברטה")
* [http://www.trailsbc.ca/tct/east-kootenay/upper-elk-valley תיאור שביל מעבר אלק העליון], באתר Trailsbc ("שבילי קולומביה הבריטית")
* [https://www.yr.no/place/Canada/Alberta/Elk_Pass/ נתוני מזג אוויר עדכניים עבור מעבר אלק]
** [https://www.yr.no/place/Canada/Alberta/Elk_Pass/statistics.html סטטיסטיקות מזג אוויר עבור מעבר אלק]

==הערות שוליים==

קטגוריה:אלברטה: מעברי הרים
קטגוריה:קולומביה הבריטית: מעברי הרים
Number 1 to Infinity

הוא אלבום האוסף השישי של הזמרת-יוצרת האמריקאית מריה קארי. אלבום האוסף יצא לאור ב-18 במאי 2015, על ידי חברות התקליטים קולומביה רקורדס, אפיק רקורדס ולגאסי רקורדינגס.

עם יציאתו נכנס אלבום האוסף אל המקום השמיני במצעד האלבומים הבריטי, וה-29 במצעד הבילבורד 200.

== רקע והפקה ==
האלבום הופק על ידי מריה קארי, רט לורנס, נראדה מיכאל וולדן, ריק וייק, וולטר אפאנאסייף, דייוויד קול, רוברט קליווילס, דייב האל, שון קומבס, סטיבי ג', דה אומה, דיג'יי קלו, טרי לואיס, ג'רמיין דופרי, מנואל סיל, כריסטופר סטיוארט ואריק האדסון.

אלבום האוסף הזה הוא מעין הוצאה מחודשת לאלבום האוסף המצליח , אותו הוציאה קרי בשנת 1998.

== רשימת השירים באלבום ==
להלן שירי המהדורה הרגילה של אלבום האוסף:

# "Vision of Love"
# "Love Takes Time"
# "Someday"
# "I Don't Wanna Cry"
# "Emotions"
# "I'll Be There"
# "Dreamlover"
# "Hero"
# "Fantasy"
# "One Sweet Day"
# "Always Be My Baby"
# "Honey"
# "My All"
# "Heartbreaker"
# "Thank God I Found You"
# "We Belong Together"
# "Don't Forget About Us"
# "Touch My Body"
# "Infinity"

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|
|86,000<ref></ref>
|-
!בריטניה (BPI)
|זהב
|100,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!גרמניה
| rowspan="2" |15 במאי 2015
|תקליטור, הורדה דיגיטלית

| rowspan="5" |סוני
|
|-
!בריטניה
|הורדה דיגיטלית
|
|-
!צרפת
| rowspan="4" |18 במאי 2015
|תקליטור, הורדה דיגיטלית

|
|-
!ספרד
|הורדה דיגיטלית
|
|-
!בריטניה
|תקליטור
|
|-
!ארצות הברית
| rowspan="2" |תקליטור, הורדה דיגיטלית

|קולומביה • אפיק • לגאסי

|
|-
!איטליה
| rowspan="2" |19 במאי 2015
| rowspan="3" |סוני
|
|-
!ספרד
|תקליטור
|
|-
!אוסטרליה
|22 במאי 2015
|תקליטור, הורדה דיגיטלית
|
|-
!ארצות הברית
|28 באוגוסט 2015
|תקליט
|קולומביה • אפיק • לגאסי

|
|}

== קישורים חיצוניים ==

==הערות שוליים==

קטגוריה:אלבומי אוסף של מריה קארי
קטגוריה:אלבומי אוסף באנגלית
קטגוריה:אלבומי זהב בממלכה המאוחדת
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
ניל מקדונו

ניל מקדונו (באנגלית: Neal McDonough; נולד ב-13 בפברואר 1966) הוא שחקן קולנוע וטלוויזיה אמריקאי. מוכר בעיקר מתפקידו כלין קומפטון במיני-סדרה "אחים לנשק" וכדמיאן דארק בסדרות "החץ" "אגדות המחר" של יקום החץ.

==ראשית חייו==
מקדונו נולד בדורצ'סטר מסצ'וסטס לזוג מהגרים מאירלנד קתרין (לבית בוש) ופרנק מקדונוג, הוא למד שם באחווה ובאוניברסיטת סירקיוז, שם עשה תואר ראשון באומנויות. לאחר מכן למד זמן קצר באקדמיה למוסיקה ולדרמה אמנותית בלונדון.

==קריירה==
מקונדו שיחק בתפקיד משני במספר סרטים פופולריים בהם "מסע בין כוכבים", "דו"ח מיוחד", "Company of Heroes", "טיים ליין", "גיבורי הדגל" ו"מלאכים באזור השער", ובסרט הטלוויזיה של NBC "בקו החובה: אמבוש בוייקו" (1993), הסרט מספר את התפתחות המצור בווייקו ואת מותו של דייוויד כורש. בסרט משחק מקדונו לצד טים דיילי.

מקדונו שיחק בכמה סדרות טלוויזיה בהן "ג'אג", "NYPD Blue", "אחים לנשק", "ואן הלסינג" ו"תיקים באפלה".

בשנת 1991 זכה מקדונו בפרס Dramalogue לשחקן הטוב ביותר.

בשנת 1995 כיכב במותחן המדע הבדיוני הטלוויזיוני של FOX, "ננס לבן" בתור דריסקול רמפרט, סטודנט ניו-יורקי לרפואה. 

בשנת 1999 נבחר פה אחד על ידי חבר השופטים כשחקן הטוב ביותר בפסטיבל הסרטים של אטלנטיק סיטי.

בשנת 2003 זכה בפרס סטלייט לשחקן המשנה הטוב ביותר בסדרת דרמה. וזכה בו שוב בשנת 2012. 

בשנת 2004 שיחק בדרמת הפשע "בראש מורם" בכיכובו של דוויין ג'ונסון. ושיחק בתפקיד ראשי בסדרה "חקירה רפואית" בNBC. 

בשנת 2007 גילם את וייט קיין במיני-סדרה העל טבעית והמדע בדיונית "איש הפח" (Tin Man) בערוץ Syfy. באותה שנה שיחק בסדרה "טרוולר" בתפקיד ג'ק פריד, מזכיר ביטחון המולדת של ארצות הברית. 

בשנת 2009 שיחק בסרט "סטריט פייטר - האגדה של צ'ון לי" שמבוסס על סדרת משחקי הקרבות סטריט פייטר. 

בשנת 2011 הופיע בסרט "קפטן אמריקה" וכן לאחר מכן החל לשחק בסדרה "הסוכנת קרטר", שניהם בתפקיד אורח של סוכן סוכנות הביון {{SHIELD}} טימות'י "דאם דאם" דוגאן. 

בשנת 2013 שיחק במיני-סדרה של רשת TNT, "מוב סיטי" בתפקיד ויליאם פארקר, מפקד משטרת לוס אנג'לס. 

בין השנים 2015–2018 שיחק בסדרות "החץ", "הפלאש" ו"אגדות המחר" בתפקיד נבל-העל דמיאן דארק. 
בשנת 2020 חזר כתפקיד אורח בפרק השביעי בעונה החמישית של "אגדות המחר".

בשנת 2018 השתתף בקומדיית האקשן "גיים אובר, גבר!", בכיכובו של אדם דווין. בשנת 2019 השתתף בעונה השנייה של סדרת הדרמה "ילוסטון", בכיכובו של קווין קוסטנר, וכן, שיחק בסדרת הטלוויזיה "פרויקט הספר הכחול" בערוץ ההיסטוריה.

ב-2020 שיחק תפקיד משנה בסרט "סוניק - הסרט".

==חיים אישיים==
בשנת 2003 נישא מקדונו לרובה רוברטסון - דוגמנית דרום אפריקאית שפגש בבריטניה בעת שצילם את "אחים לנשק", לזוג חמישה ילדים.

== פילמוגרפיה נבחרת ==
=== קולנוע ===

=== טלוויזיה ===

==קישורים חיצוניים==

קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1966
מרכז החדשנות סקולקובו

מרכז החדשנות "סקולקובו" (בשנים 2011-2010, לעיתים קרובות תואר בתור "עמק הסיליקון הרוסי") הוא מרכז במוסקבה שנועד לאגד חברות בתחום החדשנות הטכנולוגית במתחם אחד לפיתוח ומסחור של טכנולוגיות חדשות. המרכז שוכן סמוך לכביש הטבעת של מוסקבה. המתחם יספק תנאים כלכליים מיוחדים לחברות הפועלות בענפי העדיפות של המודרניזציה של הכלכלה הרוסית: טלקומוניקציה, חלל, טכנולוגיה ביו-רפואית, יעילות אנרגיה, טכנולוגיית מידע וטכנולוגיה גרעינית. המנהל המדעי של המתחם הוא זוכה פרס נובל ז'ורס אלפרוב.

המתחם נבנה לצורך מתן מעמד מיוחד ותנאים כלכליים מקלים לחברות הפועלות באזור בתחום התקשורת והחלל, ביו-טכנולוגיות, התייעלות אנרגטית, טכנולוגיות מידע וטכנולוגיה גרעינית. החוק הפדרלי מס' 244 "אודות מרכז ההשקעות 'סקולקובו'" נחתם על ידי נשיא הפדרציה הרוסית דמיטרי מדבדב ב-28 בספטמבר 2010 ואשרר, איפוא, את הקמת מרכז זה.

המרכז מהווה חלק מעיר מתוכננת וכולל גם מכוני מחקר ולימוד כמו אוניברסיטת סקולקובו הפתוחה ומכון סקולקובו למדע וטכנולוגיה, שהקמפוס שלו נבנה על ידי משרד האדריכלים השווייצרי ‘הרצוג ודה מרון’. המימון מגיע מהתקציב הפדרלי של רוסיה (פיתוח תשתיות כולל תשתיות מדעיות). תשתיות מסחריות וכמה מתקנים חברתיים, ימומנו במסגרת מערכת המימון המשותף של המדינה והעסקים הרוסים.<ref></ref><ref></ref>

בשנת 2020 המרכז עבר לניהול VEB.
== גלריה ==
<gallery mode="packed" heights="100px">
קובץ:Skolkovo2018.jpg|מראה אווירי
קובץ:Moscow Skolkovo innovation center Bol'shoj bul'var Skolteh 20180602 087.jpg|מכון סקולקובו למדע וטכנולוגיה
קובץ:Будущий_план_Сколково.jpg|תוכנית המתאר של סקולקובו
קובץ:Проект_жилой_Сколково.jpg|פרויקט מגורים
קובץ:Сад_в_Сколково.jpg|גן
קובץ:Skolkovo_Hypercube_MatRex.jpg|מכון למתמטיקה
קובץ:Moscow international medical cluster1.jpg|מרכז רפואי
קובץ:Технопарк Skolkovo.jpg|טכנופארק
</gallery>

== ראו גם ==
* נאוקוגרד
* עמק הסיליקון
* סיליקון ואדי
* אינופוליס
* אקדמגורודוק והפארק הטכנולוגי של אקדמגורודוק
* קולצובו (מחוז נובוסיבירסק)

==קישורים חיצוניים==

* 

==הערות שוליים==

קטגוריה:שנות ה-2010 ברוסיה
קטגוריה:נאוקוגרדים
קטגוריה:יישובים שהוקמו ב-2010
Ruf CTR3

Ruf CTR3 (בגרמנית Ruf CTR3) היא מכונית-על, בתצורת מכונית ספורט, אשר מיוצרת על ידי יצרן הרכב הגרמני Ruf Automobile GmbH משנת 2007 ועד היום,

שלדות "Ruf Automobile GmbH" נלקחות ברישיון מיצרן רכבי הספורט הגרמני פורשה.

==Ruf CTR3==
,
* מנוע מרכזי
* מנוע בוקסר
* מגדש טורבו כפול
* תאוצה 0-100 קמ"ש היא 3.2 שניות
* 2 מושבים
* 2 דלתות
* תמסורת ידנית - 6 מהירויות
* מחיר - 420,000 אירו (נכון לשנת 2009)

==תמונות==
<gallery mode="packed" heights="110">
קובץ:RUF CTR3.jpg | דגם "Ruf CTR3"
קובץ:RUF CTR3 - Flickr - Supermac1961.jpg | דגם "Ruf CTR3"
קובץ:RufCTR3.jpg | דגם "Ruf CTR3"
קובץ:RufCTR3-rear.jpg | דגם "Ruf CTR3"
קובץ:Goodwood Festival of Speed 2011 - IMG 2044 - Flickr - Adam Woodford.jpg | דגם "Ruf CTR3"
קובץ:Ruf CTR3.jpg | דגם "Ruf CTR3"
קובץ:RUF CTR 3 Clubsport.JPG | דגם "Ruf CTR3"
קובץ:2017-03-07 Geneva Motor Show 1206.JPG | דגם "Ruf CTR3"
קובץ:2012-03-07 Motorshow Geneva 4302.JPG | דגם "Ruf CTR3"
קובץ:RUF CTR 3 Heck.jpg | דגם "Ruf CTR3"
קובץ:Goodwood Festival of Speed 2011 - IMG 2043 - Flickr - Adam Woodford.jpg | דגם "Ruf CTR3" - מבט למנוע המרכזי
</gallery>

==ראו גם==
* מכונית-על
* Ruf SCR 2018

==לקריאה נוספת==
* [http://www.superstreetonline.com/features/1311-2014-ruf-ctr3-club-sport/ דגם "Ruf CTR3"] (superstreetonline.com/features/1311-2014-ruf-ctr3-club-sport)
* [https://www.excellence-mag.com/issues/195/articles/ruf-ctr3#.WjOT3ElG3IU דגם "Ruf CTR3"] (excellence-mag.com/issues/195/articles/ruf-ctr3)

==קישורים חיצוניים==

* [https://www.youtube.com/watch?v=DfWPJCkUXXY דגם "Ruf CTR3"] (5:25 דקות), יו-טיוב
* [https://www.youtube.com/watch?v=IFQaC0srgpQ דגם "Ruf CTR3"] (16:48 דקות), יו-טיוב
* [https://www.youtube.com/watch?v=GynGVsxfAX0 דגם "Ruf CTR3"] (2:35 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2007
קטגוריה:מכוניות מנוע מרכזי
קטגוריה:כלי רכב גרמניים
רנה קמיל

רנה קמיל (בצרפתית: René Carmille) היה מומחה לכרטיסים מנוקבים בצבא צרפת במאה ה-20. במלחמת העולם השנייה הוא עבד כסוכן כפול עבור המחתרת הצרפתית כחלק מרשת מרקו פולו.

קמיל שירת כראש המחלקה הדמוגרפית בווישי אשר הפכה להיות הלשכה המרכזית הלאומית לסטטיסטיקה תחת משטר וישי. בתפקיד זה, קמיל פעל לחבלה מבפנים במפקד האוכלוסין הנאצי של צרפת, ובכך סייע למספר לא ידוע של יהודים להימלט ממחנות ההשמדה. במשך כשנתיים קמיל וקבוצתו עיכבו במכוון את התהליך על ידי תפעול שגוי במודע של כרטיסיות הניקוב, ועל ידי תכנות המכונות כך שאלו לא ישמרו מידע בטור 11 - אשר התייחס לדת - במסגרת המפקד.

קמיל השתמש במחלקתו גם כדי לסייע למחתרת הצרפתית באלג'יריה.

קמיל נעצר בליון ב-3 בפברואר 1944. הוא נחקר במשך יומיים על ידי קלאוס ברבי אך לא נשבר תחת עינויים. הוא נשלח למחנה דכאו, שם מצא את מותו ב-25 בינואר 1945.

== לקריאה נוספת ==
<div class="mw-content-ltr">
* 
</div>

==קישורים חיצוניים==

2017 12
קטגוריה:חברי תנועת ההתנגדות הצרפתית
קטגוריה:סוכנים כפולים
קטגוריה:סטטיסטיקאים
קטגוריה:הצלה בשואה
קטגוריה:אנשי מחתרת שנספו בשואה
קטגוריה:קצינים בלגיון הכבוד
קטגוריה:מעוטרי מדליית הרזיסטנס
קטגוריה:מפקדים בלגיון הכבוד
קטגוריה:צרפתים שנולדו ב-1886
קטגוריה:צרפתים שנפטרו ב-1945
זאסטאבה פלורידה

זאסטאבה פלורידה (באנגלית Zastava Florida) היא מכונית משפחתית, 5 מושבים, אשר יוצרה ביוגוסלביה על ידי יצרנית הרכב היוגוסלבית Zastava Automobiles ובמצרים על ידי יצרנית הרכב המצרית נסר, (שם רשמי: "El Nasr Automotive Manufacturing Company", בערבית: "النصر"), ברישיון יצרנית הרכב הסרבית Zastava (בסרבית "Застава Аутомобили") בין השנים 1988–2008.

דגם ה"זאסטאבה פלורידה" התבסס על דגם "Fiat Tipo" שייצר יצרן הרכב האיטלקי Fiat Tipo.

בשנת 2008 קונצרן פיאט השתלט על "Zastava" ומאז החברה קרויה "FIAT Chrysler Automobiles Serbia".

סך הכול יוצרו 29,950 יחידות.

==תצורות==
* 5 דלתות – האצ'בק
* 2 דלתות – טנדר
* 2 דלתות – מסחרית
* 5 דלתות – סטיישן (סדרה 2)

==סדרות==
* סדרה 1 (יוצרה בין השנים 1988–2002)
* סדרה 2 (יוצרה בין השנים 2002–2008)

==דגמים==
* זאסטאבה פלורידה 1,100 (תאוצה 0–100 קמ"ש 17 שניות)
* זאסטאבה פלורידה 1,300 (תאוצה 0–100 קמ"ש 15 שניות)
* זאסטאבה פלורידה 1,400 (תאוצה 0–100 קמ"ש 15 שניות)
* זאסטאבה פלורידה 1,600 (תאוצה 0–100 קמ"ש 12 שניות)

==תמונות==
<gallery mode="packed" ="100">
קובץ:Yugo Sana AKA Florida.jpg | זאסטאבה פלורידה
קובץ:Yugo Florida.jpg | זאסטאבה פלורידה
קובץ:1991 Yugo Florida 1.3 EFI.jpg | זאסטאבה פלורידה, שנת 1991
קובץ:Yugo Florida 1.3 R.jpg | זאסטאבה פלורידה
קובץ:Zastava Florida Pick-Up.jpg | זאסטאבה פלורידה – טנדר
קובץ:Zastaa Florida Pick-up.jpg | זאסטאבה פלורידה – טנדר
קובץ: Yugo Sana 1.4 (9005546580).jpg | זאסטאבה פלורידה
קובץ:Zastava Florida In 1.6i.jpg | זאסטאבה פלורידה
</gallery>

==ראו גם==
* נאסר (יצרן רכב מצרי)
* זאסטאבה סקאלה
* זאסטאבה 750

==קישורים חיצוניים==

* 
* 
* 
* 

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1988
קטגוריה:כלי רכב שיוצרו ביוגוסלביה
קטגוריה:כלי רכב המורכבים בסרביה
קטגוריה:כלי רכב המיוצרים במצרים
פלורידה
מאורע משלים

בתורת ההסתברות, המשלים של מאורע כלשהו A, אותו נהוג לסמן בתור &prime;A, A<sup>c</sup> או , הוא המאורע שבו A לא מתרחש. צמד המאורעות A ו- הם ממצים ומוציאים זה את זה, כלומר: בוודאות אחד מהם יתרחש, אבל לא ייתכן ששניהם גם יחד יתרחשו (במונחים של תורת הקבוצות: האיחוד שלהם הוא כל המאורעות האפשריים והחיתוך שלהם הוא הקבוצה הריקה). בהינתן מאורע כלשהו, המאורע והמשלים שלו יחדיו מגדירים ניסוי ברנולי: האם המאורע קרה או לא?

לדוגמה, אם מטילים מטבע רגיל, התוצאה יכולה להיות אחת משתיים: או שהוא יראה "עץ" או שהוא יראה "פלי". מכיוון ששתי תוצאות אלו כוללות את כל האפשרויות שייתכנו, וגם לא ייתכן ששתיהן יתרחשו בו-זמנית, אז כל אחת מהן היא משלים של התוצאה השנייה. ניתן גם לומר שמבחינה לוגית "פלי" שקול ל"לא-עץ" וש"עץ" שקול ל"לא-פלי".

דוגמה נוספת: אם מאורע A הוא: "מחר יירד גשם או ברד או שלג", אז המאורע המשלים הוא: "מחר לא יירד לא גשם, לא ברד ולא שלג".

== כלל המשלים ==
בעת ביצוע ניסוי, כלל ההסתברויות של כל המאורעות האפשריים שיכולים לקרות בניסוי חייב להסתכם ל-1, כלומר: מאורע כלשהו חייב להתרחש. מצד שני, מאורע והמשלים שלו לא יכולים לקרות שניהם. מכאן נובע שההסתברות להתרחשות היא 1 פחות ההסתברות להתרחשות A :
:<math>P(A^c) = 1 - P(A)</math>

לדוגמה: 

אם: <math>P(A) = 68.7\%</math> 

אז: :<math>P(A^c) = 100\% - 68.7\% = 31.3\%</math>

חשוב לציין שהכלל תקף רק אם אכן מדובר במאורעות משלימים. לדוגמה, המאורע "תוצאת הקובייה תהיה 3" והמאורע "תוצאת הקובייה תהיה 4" מקיימים את התכונה שהחיתוך ביניהם הוא הקבוצה הריקה, אבל הם לא מכילים את כל המאורעות באפשריים (שכן תוצאת הקובייה יכולה להיות גם 6,5,2,1). דוגמה נוספת: המאורע "תוצאת הקובייה תהיה גדולה מ-2" והמאורע "תוצאת הקובייה תהיה קטנה מ-5" אמנם כוללות את כל התוצאות האפשריות, אך יש גם חפיפה ביניהן (שני המאורעות יתרחשו יחדיו אם התוצאה תהיה 3 או 4), לכן הכלל לא תקף גם במקרה זה.

== ראו גם ==
* לא (לוגיקה)
* XOR
* התפלגות ברנולי
* משלים (מתמטיקה)

== קישורים חיצוניים ==
* [http://www.maot.co.il/lex6/glossary/g_202.asp אירוע משלים], במילון "מעות"
* [http://www.msl.org.il/book/%D7%A1%D7%98%D7%98%D7%99%D7%A1%D7%98%D7%99%D7%A7%D7%94-%D7%9C%D7%9E%D7%AA%D7%97%D7%99%D7%9C%D7%99%D7%9D/%D7%9E%D7%90%D7%95%D7%A8%D7%A2%D7%95%D7%AA-%D7%9E%D7%A9%D7%9C%D7%99%D7%9E%D7%99%D7%9D סטטיסטיקה למתחילים: מאורעות משלימים], באתר "מיטב לימוד עצמי"

קטגוריה:ערכים שבהם תבנית בריטניקה אינה מתאימה
קטגוריה:תורת ההסתברות
שארל הראשון ממונקו

שארל הראשון ממונקו (בצרפתית: Charles I de Monaco; נפטר ב-15 באוגוסט 1357) היה הלורד של מונקו ומייסד שושלת בית גרימלדי השולטת בנסיכות עד ימינו. שארל הראשון החזיק בדרגת אדמירל של צרפת וברון של סן דמטריו מממלכת נאפולי.

==חייו==
שארל הראשון היה בנו הבכור של רנייה הראשון מאשתו הראשונה סלווטיקה דל קרטו. בשנת 1301 נאלץ לצאת לגלות לאחר המפלה שספגה משפחתו מהרפובליקה של גנואה בקרב ההגנה על צוק מונקו שבו ישבו.

בשנת 1331, לאחר שלושים שנות שליטה של הרפובליקה של גנואה, הצליח שארל הראשון להחזיר לידיו את השליטה בצוק מונקו ושלט בו בחסותו של מלך צרפת עד מותו. בתקופת שלטונו ניהל מדיניות חוץ מאוזנת ושקולה מול ממלכת פרובאנס והרפובליקה של גנואה הגובלות בנסיכות הזעירה, ומדיניות פנים ליברלית כלפי נתיניו. בתמורה לכך העמיד שארל הראשון את הצי שלו לשימושה של צרפת, ואביריו שירתו בברכתו כשכירי חרב של שליטים אחרים.

ההכנסות הכספיות הגבוהות של הנסיכות הזעירה איפשרה לשארל לרכוש שטחים בקרבת הצוק מפרובנס וגנואה, ולהרחיב את שטחה. בתקופה זו נחשב לאציל העשיר ביותר בשטחי הריביירה הצרפתית של ימינו.

בשנת 1346 קיבל את תואר הלורד של מנטון לאחר שכבש אותה, וב-1355 צירף לעצמו את תואר הלורד של רוקברון.
משנת 1352 שלט בנסיכות מונקו במשותף עם דודו אנטוניו שהיה אחיו הצעיר של אביו, ובניו רנייה השני וגבריאל.

הצלחותיו הכלכליות והפוליטיות של שארל הראשון והרחבת שטחים שבשליטתו היו לצנינים בעיני שליטי גנואה שראו בפעולות אלה פרובוקציה. בשנת 1357 הטילה גנואה מצור ימי ויבשתי על מונקו ושארל נאלץ להיכנע, תוך שהוא מפסיד שטחים וכספים רבים. זמן קצר לאחר התבוסה מת מסיבות לא ברורות. בנו רנייה השני ירש אותו כשליט מונקו.

==קישורים חיצוניים==

קטגוריה:מונקו: היסטוריה
קטגוריה:בית גרימלדי
קטגוריה:נפטרים ב-1357
שיפ (נהר)

נהר שיפ
נהר שיפ (באנגלית: The Sheep River) הוא נהר הממוקם בדרום-מערב פרובינציית אלברטה שבקנדה. הנהר מהווה חלק ממערכת נהר בואו. 
==גאוגרפיה==
מוצאו של הנהר (), בגובה של 2,100 מטרים מעל פני הים, הוא בשטח הפארק הפרובינציאלי אזור הפרא אלבו-שיפ. הנהר מתאחד עם נהר הייווד, כ- 8 קלומטרים מזרחי לעיירה אוקוטוקס (). גובהו של שפך הנהר - 983 מטרים מעל פני הים. הספקו הממוצע של הנהר הוא 6 מטר מעוקב של מים בשנייה. נהר שיפ מספק מי שתייה לעיירות אוקוטוקס, טרנר ואלי, ובלק דיאמונד.
=== יובלים ===
אל נהר שיפ זורמים היובלים הבאים (לפי סדרם ממוצא הנהר עד שפך הנהר):
* נחל ריי (Rae Creek) - שזורם מהר ריי
* נחל ברנס (Burns Creek)
* נחל קליף (Cliff Creek)
* נחל ג'נקשן (Junction Creek)
* נחל בלורוק (Bluerock Creek)
* נחל גורג' (Gorge Creek)
* נחל דייסון (Dyson Creek)
* נחל מארץ' (March Creek)
* נחל קואול (Coal Creek)
* נחל וולף (Wolf Creek)
* נחל לונג פריירי (Long Prairie Creek)
* נחל מכבי (Macabee Creek)
* נחל וייט ואלי (Waite Valley Creek)
* נחל לינהאם (Lineham Creek)
* נחל טרנר (Turner Valley)
* נחל ת'ריפוינט (Threepoint Creek)
* נחל ספרינג (Spring Creek)
* נחל וילסון (Wilson Coulee)
נהר שיפ ויובליו, כמו גם נהר הייווד הם אתרי דיג פופולריים.

== קישורים חיצוניים ==

* [https://www.albertaparks.ca/parks/kananaskis/sheep-river-pp/ הפארק הפרובינציאלי נהר שיפ - אתר רשמי]
* [http://www.albertawow.com/hikes/Sheep_River_Falls/Sheep_River_Falls.htm מפלי נהר שיפ] באתר albertawow
* [https://www.hikebiketravel.com/calgary-day-trip-cycling-sheep-river-parkway/ מידע לרוכבי אופניים בעמק נהר שיפ]
* [http://www.albertafishingguide.com/location/water/sheep-river-downstream-gorge-creek נהר שיפ - מידע לדייגים] 
* [https://www.alltrails.com/parks/canada/alberta/sheep-river-provincial-park-kananaskis-country מסלולי הליכה לצד נהר שיפ] באתר alltrails
* [http://www.paddlingabc.com/riverwiki/rivers/sheep_river_bluerock_to_gorge_creek תצלום לוויין של נהר שיפ]
* [http://kananaskistrails.com/sheep-river-hikes/2017/ מסלולי הליכה באזור נהר שיפ]
* 
* [https://www.theweathernetwork.com/ca/weather/alberta/bluerock-sheep-river-provincial-park תחזית מזג אוויר עדכנית לנהר שיפ]

==הערות שוליים==

קטגוריה:אלברטה: נהרות
אלברט שמידט

אלברט גאורג שמידט פון גאורגנג (בגרמנית: Albert Georg Schmidt von Georgenegg; 2 באפריל 1861 – 29 באפריל 1930) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

==ביוגרפיה==
===תחילת דרכו===
שמידט נולד ב-2 באפריל 1861 בעיר פוזן שהשתייכה אז לקיסרות הגרמנית. כיום שם העיר פוזנן והיא נמצאת בתחומי פולין המודרנית. ב-1878 הוא נרשם ללימודים בבית הספר לקצינים בווינה ואז באקדמיה הצבאית הטרזיאנית ולאחר מכן התגייס לצבא האוסטרו-הונגרי והוצב ברגימנט הרגלים ה-32 בדרגת לויטננט. ב-1883 הוא השתתף במערכה לדיכוי מורדים מוסלמים בבוסניה והרצגובינה, ולאחריה הועלה לדרגת אובר-לויטננט. בין השנים 1885-1887 עבר קורס קצינים נוסף בווינה, וב-1890 הועלה לדרגת האופטמן. לאחר מכן הועבר למטה בריגדת חי"ר, וב-1896 הועלה לדרגת מיור. ב-1900 הועלה לדרגת אוברסט-לויטננט ומונה לראש מטה בריגדת חי"ר. ב-1903 הועלה לדרגת אוברסט וממרץ 1906 עד אפריל 1900 שימש כראש מטה הקורפוס ה-8 בפראג. ב-1 בנובמבר 1909 הוא קודם לדרגת גנרל מיור, והוענק לו תואר האצולה "פון גאורגנג". ב-31 באוקטובר 1912 הועלה לדרגת פלדמרשל-לוטננט ומונה למפקד הדיוויזיה ה-43 שחנתה בצ'רנוביץ.

===מלחמת העולם הראשונה===

עם פרוץ מלחמת העולם הראשונה באוגוסט 1914 נפרסה הדיוויזיה של שמידט בחזית המזרחית כחלק מהקורפוס ה-12 של הרמן קבש אשר בתורו היה חלק מהארמייה השנייה של אדוארד פון בהם-ארמולי. הוא פיקד על הדיוויזיה במהלך קרב גליציה וקרב למברג, ובאביב 1915 השתתף במתקפת הקרפטים. במאי 1915 הוא החליף את קרל טרשצ'יאנסקי פון נאדוש בתפקיד מפקד הקורפוס הרביעי שהיה חלק מהארמייה השנייה. ב-7 במאי 1916 הוא הועלה לדרגת גנרל חיל הרגלים. ביוני של אותה שנה הותקף הקורפוס שלו בידי הארמייה הרוסית ה-11 במסגרת מתקפת ברוסילוב, והתמוטט כליל. בשל כך הוא הודח מתפקידו. בסתיו 1917 הוא הפך לממונה על הצנזורה הצבאית. הוא עזב את הצבא עם סיום המלחמה ב-1918.

לאחר המלחמה התגורר שמידט בבאד אישל עד מותו ב-29 באפריל 1930 בגיל 69.

==קישורים חיצוניים==
* [http://www.biographien.ac.at/oebl/oebl_S/Schmid-Georgenegg_Albert_1861_1930.xml אלברט שמידט] 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1861

קטגוריה:נפטרים ב-1930
SVT Barnkanalen

SVT Barnkanalen (נקרא גם SVTB או Barnkanalen) הוא ערוץ טלוויזיה ציבורי המשודר בשוודיה, ומשדר תוכן לילדים.

== היסטוריה ==
Barnkanalen החל לשדר ב-23 בדצמבר 2002. בשנה הראשונה שלו הערוץ שידר בין 6:30 בבוקר עד 6:00 בערב בימי חול. בנוסף הערוץ לקח "חופשת קיץ" בין ה-23 במאי עד ה-18 באוגוסט. בשאר זמן השידורים שידר הערוץ תוכן שונה, דוגמת טניס.

התוכניות ששודרו בשעות הבוקר כוונו לילדי הגן, ואילו תוכניות אחר הצוהריים היו מיועדות לילדים מבוגרים יותר (לפני גיל העשרה). מיד לאחר תוכניות הבוקר שודרו שידורים חוזרים וב-13:00 שודרה בערוץ תוכנית אינטראקטיבית בשם Twebby ולאחריה הוצגו תוכניות לילדים גדולים יותר. באחר הצוהריים שודרו תוכניות אנימציה, תוכניות בשפה האנגלית ודרמות מארכיון SVT.

ב-1 בנובמבר 2003 הערוץ החל לשדר בסופי שבוע, מ-7:00 בבוקר, והחל משנת 2004 החל הערוץ לשדר במשך כל ימות השנה.

ב-27 באוגוסט 2007 הרחיב הערוץ את שידוריו עד 7 בערב.

== תוכניות ==
=== טרום בית-ספר ===
תוכניות הבוקר, המיועדות לגיל הרך, לא משודרות בשפה השוודית, הן מתורגמות לשוודית או ללא קול, כיוון שדיבוב יקר לביצוע, כמו גם הפקת תוכניות חדשות.

=== טרום תקופת גיל ההתבגרות ===
התוכניות המשודרות כוללות סדרות דרמה שונות מאוסטרליה, ארצות הברית, בריטניה, הולנד, יפן וקנדה.

בין השנים 2011 עד 2014 היה אחראי הערוץ על שידור תחרות האירוויזיון לאחר ששודרה ב-SVT1.

== זמינות ==
בתחילה היה זמין הערוץ בשידורי הלוויין של Canal Digital, והיה משודר באופן חופשי, ובכך היה הערוץ הראשון ששודר ללא הצפנה. כמו כן הערוץ חתם על הסכם הפצה עם Viasat בשנת 2003.

=== פופולריות ===
בשנת 2013 אחוז הצפייה הממוצע של הערוץ היה 3.5%.

== גלריה ==
<gallery widths="170" heights="170" perrow="5">
SVT Barnkanalen logo 2002-2006.png|סמליל הערוץ בין השנים 2002-2006
SVT Barnkanalen logo 2006-2008.png|סמליל הערוץ בין השנים 2006-2008
64px-SVTB logo.svg.png|סמליל הערוץ בין השנים 2008-2012
SVT Barnkanalen logo.png|סמליל הערוץ הנוכחי
</gallery>

== קישורים חיצוניים ==
* 

== הערות שוליים ==

קטגוריה:ערוצי טלוויזיה שוודיים
קטגוריה:ערוצי טלוויזיה לילדים
קטגוריה:תאגיד השידור השוודי
Kunskapskanalen

Kunskapskanalen (בתרגום חופשי: ערוץ הידע) הוא ערוץ טלוויזיה ציבורי שוודי, הנמצא בבעלות השידור הציבורי השוודי, Sveriges Television, ובבעלות הרדיו החינוכי השוודי, Utbildningsradion. הערוץ משדר סרטים דוקומנטריים, תוכניות חינוכיות וכדומה.

כמעט 70% מכלל האוכלוסייה בשוודיה יכול לצפות בשידורי הערוץ, נכון לשנת 2014. לערוץ ממוצע צפייה יומי של 3.8%.

== היסטוריה ==
ב-6 במאי 2003 הוכרז על תוכניות להפעלת הערוץ. בשעה 18:15, ב-27 בספטמבר 2004 החלו שידורי הערוץ.

הערוץ שידר בימי ראשון-חמישי בין השעות 18:00-23:00.

שידורי הערוץ חולקו תחת הכותרת "עוד", ביום ראשון - היסטוריה, ביום שני - תרבות, ביום שלישי - טבע, ביום רביעי - מדע, וביום חמישי - העולם.

ב-20 בינואר 2006 החל הערוץ לשדר גם בימים שישי ושבת.

הערוץ שודר בעבר כמו ערוץ SVT Barnkanalen. ב-18 בינואר 2010 הערוץ החל לשדר כבר בשעה 9:00 בבוקר.

ב-25 בנובמבר 2013 הערוץ הגיש בקשה לדר בפורמט HDTV ב-16 באפריל 2014 הממשלה נתנה אור ירוק לערוץ לשדר בפורמט HDTV. כיום הערוץ משודר בפורמט זה בחלק מפלטפורמות לקליטת שידורי טלוויזיה בשוודיה, דוגמת Sappa, Bredbandsbolaget ו-Canal Digital.

== הפצה ==
ערוץ הידע משודר בכל החבילות הבסיסיות של כל מפעילי הטלוויזיה, כלומר ל-70% מאוכלוסיית המדינה יש גישה לשידורי הערוץ.

החל ממצע 2005 הערוץ משודר באופן אנלוגי, דבר שהעלה באופן חד את זמינות הערוץ לאוכלוסיית שוודיה.

ביקורת הופנתה כלפי הערוץ על שאינו זמין באופן חופשי ברשתות הכבלים. ב-1 ביולי 2005 נכנס לתוקפו הסכם ובו נקבע כי הערוץ ישודר ללא תשלום ברשתות הכבלים.

שידורי הערוץ זמינים גם דרך SVT Play ו-UR Play.

== תוכניות ==
* עוד תרבות
* עוד על העולם
* מדע
* בעולם
* טלוויזיה
* עוד היסטוריה
* מדינת הרווחה
* עוד מדע
* יותר טבע
* דיקטטור או אמא
* סלון

== קישורים חיצוניים ==
* 

== הערות שוליים ==

קטגוריה:ערוצי טלוויזיה שוודיים
קטגוריה:תאגיד השידור השוודי
קטגוריה:ערוצי טלוויזיה לימודיים
יום המהגר הבין-לאומי

יום המהגר הבין-לאומי הוא יום ציון בין-לאומי המבקש להגביר את המודעות להגירה. יום המהגר הבינלאומי נקבע ב-18 בדצמבר, על ידי העצרת הכללית של האומות המאוחדות בארבעה בדצמבר 2000. ב-18 בדצמבר 1990, העצרת הכללית אימצה את האמנה הבינלאומית בדבר הגנה על זכויות של מהגרי עבודה ובני משפחותיהם. ביום זה, במדינות רבות, ממשלות, ארגונים בינלאומיים ואזוריים וארגונים ללא מטרת רווח מפיצים מידע ומעלים את המודעות לזכויות אדם וחירויות פוליטיות בסיסיות של מהגרים, על מנת להבטיח את ההגנה למהגרים ובעקבות המספר ההולך וגדל של מהגרים בינלאומיים.

בספטמבר 2006, נערך דיון בנושא הגירה ופיתוח בינלאומי בעצרת הכללית של האו"ם בהשתתפות נציגים רמי דרג מ-132 מדינות. בסיכום הדיון פורסמה הודעה שכללה מספר מסרים: הגירה, היא תופעה הולכת וגוברת שבאפשרותה לתרום תרומה חיובית לפיתוח מדינות המוצא ומדינות היעד, בתנאי שהיא נתמכת על ידי מדיניות נכונה. יתרונות ההגירה, יבואו לידי ביטוי רק אם יכובדו זכויות היסוד וחירויותיהם של כל המהגרים. כן, מדינות צריכות להגביר את שיתוף הפעולה הבינלאומי בנושא ההגירה אזורית וגלובלית. המשתתפים הכירו בכך שלצד היתרונות של הגירה בין מדינות, היא אינה תחליף לפיתוח. לעיתים קרובות מדי, מהגרים נאלצים לחפש עבודה במדינות אחרות בגלל עוני, סכסוכים או הפרות של זכויות אדם. שלום וביטחון, ממשל תקין, שלטון החוק והזדמנויות לעבודה הוגנת במדינות המוצא, יבטיחו שאנשים ימשיכו להתגורר במדינות המוצא מתוך בחירה ולא מתוך צורך. בהמשך לכינוס. ממשלת בלגיה הקימה פורום עולמי בנושא הגירה ופיתוח ((The Global Forum on Migration and Development (GFMD) להתייעצות מרצון, לכל המדינות החברות באו"ם ומשקיפים.

בעצרת הכללית בספטמבר 2016 בהשתתפות ראשי מדינות נערך דיון בנושא תנועת הפליטים ומהגרים הגוברת בעולם. הדיון הסתיים בהצהרה משותפת המכונה הצהרת ניו יורק. הצהרת ניו יורק לפליטים ולמהגרים מבטאת את הרצון הפוליטי של מנהיגי העולם להציל חיים, להגן על זכויותיהם ולשאת באחריות בקנה מידה עולמי לטיפול מהגרים.

ארגון ההגירה הבינלאומי מעריך כי המספר הכולל של מהגרים בינלאומיים גדל מ-175 מיליון מהגרים בשנת 2000 ליותר מ-244 מיליון מהגרים בינלאומיים בשנת 2015, המהווים כ-3.3% מאוכלוסיית העולם.

==קישורים חיצוניים==

* 

== הערות שוליים ==

קטגוריה:אירועים בחודש דצמבר
קטגוריה:מועדי האומות המאוחדות
קטגוריה:ימי מודעות
DR2

DR2 הוא ערוץ הטלוויזיה השני המשודר בידי (Danish Broadcasting Corporation (DR, תאגיד השידור הדני בדנמרק. הערוץ משדר מגוון רחב של נושאים, אך נוטה יותר לכיוון של שידור תוכניות אינטלקטואליות, יותר מאשר אלו המשודרות בערוץ DR1 הפופולרי. כמו ערוצי הטלוויזיה והרדיו האחרים של DR, הוא ממומן מכספי מיסים, ולכן הוא פטור מפרסום.

הערוץ הושק ב-1996 כערוץ כבלים/לוויין בלבד, דבר שהיה שנוי במחלוקת באותה עת, כיוון שהוא הפר את עקרונות השידור הציבורי, שצריך להיות זמין לכולם, והתחנה החדשה לא הייתה זמינה לכל הצופים. לביקורת התווספה העובדה של-DR אכן הייתה יכולת לשדר שידורים יבשתיים חופשיים, אך היא השתמשה בה לצורך בדיקת קליטת השידורים.

הערוץ הוא הדומה ביותר לערוץ הבריטי BBC Four, מבחינת התוכן שהוא משדר, הכולל קומדיות, תוכניות תעודה וחדשות. הוא זכה לשבחים רבים עבור תוכניות איכותיות, עם סדרות רבות ומגוונות. הערוץ גם משדר סדרות בריטיות רבות.

עקב תחילת שידורי הטלוויזיה הדיגיטלית (והפסקת כל השידורים האנלוגיים בטלוויזיה למעט בטלוויזיה בכבלים) בדנמרק ב-1 בנובמבר 2009, הערוץ משודר ללא תשלום במערכת DVB-T ו-MPEG-4.

בשנת 2013 הערוץ עבר שינוי והחל לשדר 24 שעות ביממה עם שידור חדשות בכל שעה ותוכניות העוסקות בענייני היום.

הערוץ הפסיק לשדר בשיטת SDTV ועבר לשדר בפורמט תמונה HD 720p ב-28 בפברואר 2017.

== תוכניות ==
=== תוכניות מקוריות ===
* Deadline - חדשות
* So ein Ding - תוכנית על חידושים טכנולוגיים
* Filmpeler - סרטי איכות מכל המדינות
* TV TV TV - תוכנית העוסקת בטלוויזיה
* Rytteriet - קומדיה דנית
* Bonderøven  - עברה לערוץ DR1 לאחר הצלחה גדולה

=== תוכניות רכש ===
* קולומבו
* להעיר את המתים
* חשד
* המיש מקבת
* ווייקליף
* ספוקס
* חוות הגוף
* אוני לינדל
* הדוקטורים המעופפים
* הדיילי שואו

==קישורים חיצוניים==
* 

== הערות שוליים ==

קטגוריה:ערוצי טלוויזיה דניים
סמי קצב

סמי קצב (נולד ב-1946) הוא איש עסקים ישראלי, בעלי קבוצת SK (נסקא תעשיות - אס קיי גרופ בע"מ) הכוללת בין השאר את מספנות ישראל, תעשיות נשק לישראל (IWI) ומפרולייט.

==ביוגרפיה==
קצב נולד באבאדאן שבאיראן, בן למשפחה ממוצא פרסי-איראני ועיראקי. ב-1962 עלה לישראל עם הוריו וארבעת אחיו, והתגורר בשכונה א' בבאר שבע.

בצה"ל שירת בחיל התותחנים פיקד על סוללה ובמלחמת ששת הימים שימש קצין סיוע ארטילרי בחטיבה 7.

לאחר שחרורו עבד בחברת סולתם ובמסגרת זו נשלח לאיראן ועסק בתחום של פיתוח מערכות ארטילריה לצבא האיראני בתקופת שלטונו של מוחמד רזא שאה פהלווי. טרום המהפכה האיראנית ב-1979 שב לישראל. הוא רכש מפעל לעיבוד שבבי בשלומי וב-1995 רכש את חברת מספנות ישראל יחד עם שלמה שמלצר ושלומי פוגל ומכהן כיושב ראש דירקטוריון החברה.

פעילותו בתחום החברות הביטחוניות המשיכה עם רכישת חברת הכוונות האופטיות "מפרולייט" בשנת 2000, ב-2001 רכש את חברת הפריסקופים לרק"ם "יוניסקופ", ב-2003 רכש מפעל אלקטרואופטיקה בארצות הברית. ב-2005 רכש את מפעל "מגן" של התעשייה הצבאית המייצר נשק קל והקים את חברת תעשיות נשק לישראל (IWI).

רכישות נוספות בתחום הביטחוני היו של חברות בתחום האופטיקה, לייזרים ואמצעי ראיית לילה: ניו נגה לייט, נייט לייט טכנולוגיות, פריזמטק, אם.אס.אי, ופולס אינטרו סיסטמס, של חברת ציוד התקשורת קמרו־טק ושל ויז'נמפ (visionmap).

כמו כן קצב הבעלים של חברת הנדל"ן "אושירה".

==קישורים חיצוניים==
*
*
*

==הערות שוליים==

קטגוריה:אנשי עסקים ישראלים
קטגוריה:עולים בשנות ה-1960
קטגוריה:ישראלים ילידי איראן
קטגוריה:ישראלים שנולדו ב-1946
קאיפו כהן

קאיפּוּ כהן (נולדה ב-30 בדצמבר 1978) היא שחקנית ישראלית, אשר את עיקר פרסומה צברה כשגילמה בתפקיד הראשי את דמותה של אביה בסרט הקולנוע "הקיץ של אביה" ובסרט "עץ הדומים תפוס".

==ביוגרפיה==
כהן נולדה לצלמת פסי גירש ולשלמה כהן בעת שהוריה שהו בקונגו שבאפריקה. פירוש השם קאיפו הוא אלכוהול שעושים באפריקה משורש של עץ.

לאחר גירושי הוריה והגעתה עם אמה לישראל החלה בגיל ארבע לרקוד בלט. 

בשנת 1988, בעת שרקדה ב"מרכז ביכורי העיתים" בתל אביב, צפו בה מלהקי הסרט "הקיץ של אביה" והיא נבחרה לתפקיד של אביה בסרט. 

בגיל 14 החלה ללמוד מחול בפריז, ולאחר חזרתה לישראל השתתפה בשנת 1994 בסרט ההמשך "עץ הדומים תפוס", ולאחר השתתפותה בסרט זה פרשה ממשחק.

בבגרותה הקימה חברה לקוסמטיקה אורגנית. 

בשנת 2011 השתתפה בהצגת היחיד "העלמה אלזה" שהועלתה בפסטיבל תיאטרונטו.

בשנת 2014 השתתפה כהן בסרט "חלונות".

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978